EkBass/fiwiki-20250220-pages-articles huggingface dataset:
Taina Ojaniemi

Taina Maria Ojaniemi (ent. Kolkkala, o.s. Uppa, s. 24. lokakuuta 1976 Pori) on suomalainen keihäänheittäjä, joka edusti Porin Tarmoa vuoteen 2003, ja on sen jälkeen edustanut Porin Yleisurheilua. Ojaniemi voitti 1994 Kalevan kisoissa SM-hopeaa tuloksella 58,50. Hänet valittiin Suomen joukkueeseen saman vuoden Helsingin EM-kisoihin, joissa hän heitti kymmenenneksi. Seuraavana vuonna hän voitti sisäratojen SM-hopeaa heitettyään 63,52. Myöhemmin samana vuonna hän voitti pronssia Kalevan kisoissa ja karsiutui Göteborgin MM-kisoissa. Hän kilpaili Atlantan olympialaisissa 1996, mutta karsiutui. Seuraavana vuonna hän voitti Kalevan kisoissa hopeaa, mutta karsiutui Ateenan MM-kisoissa. Hän karsiutui myös Budapestin EM-kisoissa 1998. Hän voitti nuorten alle 20-vuotiaiden maailmanmestaruuden 1994. Ojaniemi sijoittui 1999 Kalevan kisoissa kolmanneksi tuloksella 58,13. Samana vuonna Sevillan MM-kisoissa hän selviytyi loppukilpailuun, jossa sijoittui kymmenenneksi heitettyään 59,83. Seuraavana vuonna Lahden Kalevan kisoissa hän voitti hopeaa tuloksella 60,01. Myöhemmin samana vuonna hän karsiutui Sydneyn olympialaisissa. Edmontonin MM- kisoissa 2001 hän selviytyi loppukilpailuun, jossa sijoittui kahdenneksitoista. Vuonna 2002 Kolkkala voitti SM-pronssia. Hän heitti Münchenin EM-kisoissa seitsemänneksi. Ojaniemi heitti 2003 Kalevan kisoissa pronssia. Saman vuoden Pariisin MM-kisoissa hän oli kymmenes. Seuraavana vuonna hän voitti jälleen SM-pronssia Vaasan Kalevan Kisoissa. Ateenan olympialaisissa hän selviytyi finaaliin, jossa heitti kymmenenneksi. Ojaniemi voitti SM-pronssia Porin Kalevan Kisoissa 2005 sekä Jyväskylän Kalevan Kisoissa 2006. Hän voitti 2007 sisäratojen SM-hopeaa. Samana vuonna hän karsiutui ensimmäisenä Osakan MM-kisoissa finaalista tuloksella 59,52. .http://www.yle.fi/urheilu/mmyleisurheilu/2007/id83975a.html Kalevan kisoissa 2008 Ojaniemi saavutti hopeaa. Ojaniemi on keihäänheitossa uuden keihäsmallin Suomen kaikkien aikojen tilastossa toisena Paula Tarvaisen jälkeen. http://www.apulanta.fi/matti/yu/suomi.html ==Yksityiselämä== Ojaniemi työskentelee poliisina ja on ollut ammattinsa tiimoilta mukana televisiosarjoissa Poliisit ja Poliisit – kotihälytys. Hänellä on vuonna 2006 syntynyt tytär. Hän erosi ex-miehestään vuonna 2012 ja avioitui kesällä 2016 myös Poliisit-sarjasta tutun Janne Ojaniemen kanssa. Heille oli syntynyt yhteinen poika marraskuussa 2015. http://www.iltalehti.fi/viihde/2015093020441709_vi.shtml Ojaniemi osallistui Selviytyjät Suomi -tosi-tv-ohjelmaan, joka esitettiin Nelonen-kanavalla syksyllä 2019. Hän sijoittui kilpailussa neljännelle sijalle. ==Henkilökohtaiset ennätykset== * Keihäänheitto: 64,06 (2000) * Keihäänheitto, vanha keihäsmalli (–1998): 66,00 (1995) ==Lähteet== == Aiheesta muualla == * Taina Kolkkala UrheiluSuomi.comissa Luokka:Suomalaiset keihäänheittäjät Luokka:Suomalaiset poliisit Luokka:Vuonna 1976 syntyneet Luokka:Elävät henkilöt
Ere Kokkonen (yritys)

Ere Kokkonen Oy on vuonna 1987 perustettu suomalainen elokuvayhtiö. Yhtiön perusti Ere Kokkonen puolisonsa Anna-Maija Kokkosen kanssa. Sen ensimmäinen tuotanto oli MTV:lle tuotettu kymmenosainen komediasarja Rakastan, rakastan vuonna 1988. Yhtiö on tuottanut muun muassa Vääpeli Körmy -elokuvia, Arto Paasilinnan kirjojen elokuvasovituksia ja kaksi viimeistä Uuno Turhapuro -elokuvaa. Kaikki Ere Kokkonen Oy:n tuottamat elokuvat on sovitettu myös televisiosarjoiksi, jotka sisältävät elokuvaversioista pois leikattuja kohtauksia. == Elokuvat == * Vääpeli Körmy ja vetenalaiset vehkeet (1991) * Vääpeli Körmy ja etelän hetelmät (1992) * Vääpeli Körmy – taisteluni (1994) * Elämä lyhyt, Rytkönen pitkä (1996) * Vääpeli Körmy ja kahtesti laukeava (1997) * Johtaja Uuno Turhapuro – pisnismies (1998) (yhteistuotanto Spede-Tuotanto Oy:n kanssa) * Hurmaava joukkoitsemurha (2000) * Kymmenen riivinrautaa (2002) * Uuno Turhapuro – This Is My Life (2004) == Televisiosarjat == * Rakastan, rakastan (1988) * Viimeiset siemenperunat (1993) * Vääpeli Körmy ja vetenalaiset vehkeet (1993) (elokuva sovitettu televisiosarjaksi) * Vääpeli Körmy ja etelän hetelmät (1994) (elokuva sovitettu televisiosarjaksi) * Suloinen myrkynkeittäjä (1995) * Vääpeli Körmy – taisteluni (1996) (elokuva sovitettu televisiosarjaksi) * Elämä lyhyt, Rytkönen pitkä (1997) (elokuva sovitettu televisiosarjaksi) * Vääpeli Körmy ja kahtesti laukeava (1998) (elokuva sovitettu televisiosarjaksi) * Johtaja Uuno Turhapuro – pisnismies (1999) elokuva sovitettu televisiosarjaksi) * Hurmaava joukkoitsemurha (2002) (elokuva sovitettu televisiosarjaksi) * Kymmenen riivinrautaa (2004) (elokuva sovitettu televisiosarjaksi) * Uuno Turhapuro – This Is My Life (2005) (elokuva sovitettu televisiosarjaksi) == Aiheesta muualla == * Ere Kokkonen Oy YTJ - Yritys- ja yhteisötietojärjestelmässä * Ere Kokkonen Oy Elonetissä Luokka:Suomalaiset elokuvayhtiöt
Anna-Maija Kokkonen

Anna-Maija Nilsson (ent. Kokkonen, o.s. PuontiKuka kukin on 2003, s. 415. Helsinki 2002. ISBN 951-1-18086-X, s. 1947https://kansallisbiografia.fi/kansallisbiografia/henkilo/5044) on suomalainen elokuvatuottaja. Hän oli avioliitossa elokuvaohjaaja Ere Kokkosen kanssa vuosina 1984–2008 tämän kuolemaan saakka. He perustivat yhdessä elokuvayhtiö Ere Kokkonen Oy:n. Ere Kokkonen ohjasi ja käsikirjoitti elokuvia, ja Anna-Maija Kokkonen vastasi niiden tuotannosta. ==Viitteet== == Aiheesta muualla == * Luokka:Suomalaiset elokuvatuottajat Luokka:Vuonna 1947 syntyneet Luokka:Elävät henkilöt
Yhdystie 8460

Yhdystie 8460 on Oulussa sijaitseva itä-länsisuuntainen yhdystie. Se johtaa Martinniemestä Haukiputaan Asemakylän pohjoispuolitse Jokikylään, jossa se liittyy seututiehen 848. ==Historia== Alun perin tien osuus seututieltä 847 Jokikylän Varjolaan oli osa seututietä 848. Tuolloin seututie 847 oli numeroitu valtatieksi 4. Kun valtatien 4 uusi moottoriliikennetieosuus Haukiputaan ohitse valmistui, rakennettiin uusi tieyhteys Jokikylästä Annalankankaalle, joka numeroitiin seututieksi 848, ja nykyinen Jokikylä–Martinniemi-osuus numeroitiin maantieksi 846. 1990-luvun puolivälissä tie numeroitiin nykyiseksi yhdystieksi 8460. Luokka:Haukiputaan liikenne 8460
Hannu Lauri

Hannu Juhani Lauri (s. 9. maaliskuuta 1945 Helsinki) on suomalainen näyttelijä. Lauri on ollut kiinnitettynä Suomen Kansallisteatteriin sekä Jyväskylän, Turun ja Helsingin kaupunginteattereihin. Lauri toimi näyttelijäntyön professorina ja Tampereen yliopiston humanistisen tiedekunnan näyttelijäntyön laitoksen johtajana vuosina 1989–1993. Lukuisien merkittävien teatteriroolien, kuten Albert Camus’n ”Caligula” vuonna 1980 ja Juha Vakkurin ”Hertta ja Olavi” vuonna 2003, lisäksi hän on esiintynyt muun muassa elokuvissa Jussi Pussi (1970), Meiltähän tämä käy (1973), Jäniksen vuosi (1977), Pedon merkki (1981), Hei kliffaa hei (1985), Jäähyväiset presidentille (1987) ja Isältä pojalle (1996). Lauri on voittanut elokuvasuorituksistaan Jussi-palkinnon kahdesti: elokuvasta Pedon merkki vuonna 1982 ja Jäähyväiset presidentille vuonna 1988. Lauri julkaisi omakustanteena elämäkerran Toinen elämä vuonna 2020. Hannu Lauri oli naimisissa dramaturgi Marja Louhijan kanssa 1968–1975 ja näyttelijä Hannele Laurin (s. Markkula) kanssa vuosina 1976–1994. Jälkimmäisestä avioliitosta on kaksi poikaa. == Lähteet == == Aiheesta muualla == * * Raila Kinnunen, Rakkaudeton lapsuus jätti jälkensä Hannu Lauriin Apu.fi 12.6.2022 (alun perin Eevassa) Luokka:Suomalaiset näyttelijät Luokka:Jussi- palkinnon saajat Luokka:Vuonna 1945 syntyneet Luokka:Elävät henkilöt
John Moffitt

John Moffitt (s. 12. joulukuuta 1980 Winnsboro, Louisiana) on yhdysvaltalainen yleisurheilija, jonka päälaji on pituushyppy.http://www.usolympicteam.com/26_21089.htm Moffitt voitti 2004 pituushypyssä sekä sisä- että ulkoratojen NCAA-mestaruudet. Hän sijoittui samana vuonna kolmanneksi Yhdysvaltain olympiakarsinnoissa, jolloin hänet valittiin edustamaan maataan Ateenan olympialaisiin. Olympialaisissa Moffitt voitti olympiahopeaa tuloksella 847. Myöhemmin samana vuonna hän hyppäsi kolmanneksi IAAF:n yleisurheilufinaalissa. ==Ennätykset== * Pituushyppy: 847 (2004) * Kolmiloikka: 16,53 (2003) ==Lähteet== Luokka:Yhdysvaltalaiset pituushyppääjät Luokka:Yhdysvaltalaiset olympiamitalistit Luokka:Vuonna 1980 syntyneet Luokka:Elävät henkilöt
Merja Korpela

Merja Tuulikki Korpela (s. 15. toukokuuta 1981 Soini) on suomalainen uransa lopettanut moukarinheittäjä. Hän edustaa Soinin Sisua ja häntä valmentaa Harri Huhtala. Aiemmin häntä ovat valmentaneet Ilpo Kaukoranta (vuoteen 2002), Arto Rinta-aho (2002–2004), Jarmo Pöyry (2004–2007) ja Antti Vierula (2007–2009). Vuosina 2009–2010 hän valmensi itse itseään. Korpela on kahdeksankertainen naisten moukarinheiton suomenmestari (2007–2014). Aikuisten arvokisoissa hänen paras sijoituksensa on seitsemäs sija Barcelonan EM-kilpailuissa 2010. ==Ura== ===SM-kisat=== Korpela hallitsi Suomen naisten moukarinheittoa vuosina 2007–2014. Hän on voittanut Kalevan kisoissa kahdeksan SM-kultaa (2007–2014), seitsemän SM-hopeaa (2002, 2004–2006, 2015–2017) ja neljä SM-pronssia (1999, 2001, 2003, 2018). Korpelan kahdeksan suomenmestaruuden putki katkesi Porin Kalevan kisoissa 2015, kun 20-vuotias Inga Linna voitti suomenmestaruuden Korpelan tullessa toiseksi. ===Arvokisat ja maaottelut=== Korpela saavutti pronssia 19-vuotiaiden EM-kilpailuissa Riiassa 1999 ja sijoittui neljänneksi saman ikäluokan MM-kilpailuissa Santiago de Chilessä 2000. 22-vuotiaiden EM- kilpailuissa hän oli viides 2001 ja kuudes 2003. Korpela heitti Belgradin Universiadeissa 2009 neljänneksi ennätyksellään 69,56 m. Aikuisten maaotteluissa Korpela on edustanut Suomea vuodesta 1999 lähtien. Ensimmäisen maaotteluvoittonsa hän sai vuoden 2008 Suomi–Ruotsi-maaottelussa Helsingissä. Hän on voittanut maaottelun moukarikilpailun myös vuosina 2009, 2011 ja 2013. Korpela on moninkertainen arvokisaedustaja. Hänen paras tuloksensa on Barcelonan EM-kilpailuista 2010, joissa hän sijoittui seitsemänneksi tuloksella 68,21. Lisäksi Korpela on ollut EM-kisaedustajana Münchenissä 2002, Göteborgissa 2006, Helsingissä 2012 ja Zürichissä 2014. MM-kisaedustajana hän on ollut Osakassa 2007, Berliinissä 2009 ja Daegussa 2011 sekä olympiaedustajana Pekingissä 2008 karsiutuen joka kerta loppukilpailusta. == Saavutukset == * Ennätys: 69,56 m * 19-vuotiaiden EM-pronssia: 1999 * EM- kilpailuissa seitsemäs: 2010 * SM-kultaa: 2007, 2008, 2009, 2010, 2011, 2012, 2013, 2014 * SM-hopeaa: 2002, 2004, 2005, 2006, 2015, 2016, 2017 * SM- pronssia: 1999, 2001, 2003, 2018 Lähde == Lähteet == Luokka:Suomalaiset moukarinheittäjät Luokka:Vuonna 1981 syntyneet Luokka:Elävät henkilöt
Pamir (laiva)

Pamir oli nelimastoinen parkki, joka rakennettiin vuonna 1905 Hampurissa Blohm + Vossin telakalla ”Lentävänä P-linjana” tunnetulle Laeiszin laivanvarustamolle. Aluksessa ei ollut koneita eikä potkureita, vain donkeykattila höyryvinttureita ja pumppuja varten. == Historia == ===Alkuperäinen käyttö=== Pamir rakennettiin Etelä-Amerikan länsirannikolla käytyä salpietarikauppaa varten, ja siellä alus purjehti ensimmäisen maailmansodan puhkeamiseen saakka. Sotavuodet Pamir vietti puolueettomassa satamassa Espanjalle kuuluvilla Kanariansaarilla. Vuonna 1924 laiva palautui Laeiszille ja jatkoi jälleen Etelä-Amerikan salpietarikaupan parissa. ===Pamir Suomessa=== Salpietarikaupan kannattavuuden heikennyttyä Laeisz myi Pamirin ahvenanmaalaiselle laivanvarustaja Gustaf Eriksonille vuonna 1931. 3\. elokuuta 1941 Pamir saapui Wellingtonin satamaan, jossa Uusi-Seelanti valtasi sen, koska Suomea pidettiin ”vihollisen valtaamana alueena”. Pamir on ainoa Uuden-Seelannin koskaan valtaama laiva. Uusi-Seelanti käytti laivaa villan ja talin kuljettamiseen Vancouveriin ja San Franciscoon. Uusi-Seelanti palautti laivan Suomeen vuonna 1948. Myöhemmin se toimi Saksan laivaston harjoitusaluksena. Pamir oli viimeinen Kap Hornin kiertänyt, purjeilla kulkenut kauppa-alus. Tämä tapahtui vuonna 1949. ===Kohtalo=== 21\. syyskuuta 1957 aluksen yllätti hurrikaani Carrie. Kovan merenkäynnin vuoksi Pamir upposi lähellä Azorien saariryhmää (35°57′N, 40°20′W). Vain kuusi miehistön jäsentä selviytyi haaksirikosta. Aluksen tuhoutuminen huomioitiin lehdissä ympäri maailman. == Lähteet == == Aiheesta muualla == *The Last Time Around Cape Horn: The Historic 1949 Voyage Of The Windjammer Pamir, William F. Stark, Peter Stark; Basic Books, 2004; ISBN 0786714611, 9780786714612 Luokka:Purjelaivat Luokka:Blohm + Vossin valmistamat alukset
Jaakko Rytöniemi

Jaakko Esko Rytöniemi (15. lokakuuta 1918 Sysmä – 17. syyskuuta 1999 Helsinki) oli suomalainen sotilas ja Mannerheim-ristin ritari. Hän oli naimisissa ja hänellä oli kaksi lasta. Ammatiltaan hän oli ravintoloitsija. Korpraali Rytöniemi nimitettiin vapaudenristin 2. luokan Mannerheim-ristin ritariksi 21. joulukuuta 1944 numerolla 176. Hän palveli panssaritorjuntatykin ampujana 10. divisioonan 32. tykkikomppaniassa. Sodan jälkeen hän valmistui poliisikoulusta nuoremmaksi konstaapeliksi. 24. helmikuuta 1968 hänet ylennettiin alikersantiksi. Vuonna 1969 hän ryhtyi ravintoloitsijaksi Helsingissä. Rytöniemi oli viimeinen Helsingissä asunut Mannerheim-ristin ritari. Hänet on haudattu Honkanummen hautausmaalle (kortteli 8, linja 1, hauta 7) == Mannerheim-ristin perustelut == ”Ylipäällikkö on pvm:llä 21.12.44 nimittänyt Vapaudenristin 2. luokan Mannerheim-ristin ritariksi korpraali Jaakko Esko Rytöniemen. Korpraali Rytöniemi on osoittautunut harvinaisen pelottomaksi, taitavaksi ja tulokselliseksi panssarintuhoojaksi. Raskaissa taisteluissa Rajajoelta Juustilaan oli hän mukana koko ajan ilman sanottavaa lepoa näyttäen sisukkaalla toiminnallaan pystyväisyytensä suuriin taistelutekoihin. 16.6.44 vihollisen kiivaasti hyökätessä Mustamäessä panssarien turvin korpraali Rytöniemi tuhosi kaksi raskasta panssaria ja vaurioitti kolmatta huolimatta tykkiasemaan kohdistetusta hirvittävästä tulesta. Seuraavana päivänä hän Uudenkirkon Peippolanmäessä tuhosi viidestä hyökänneestä vaunusta kaksi toisten aseittemme tuhotessa loput. 20.6. vihollisen hyökätessä Tammisuolla oli korpraali Rytöniemi jälleen panssareiden hyökkäystä torjumassa saaden tililleen kaksi raskasta vaunua ja vaurioittaen yhtä pahoin. Seuraavana päivänä hyökkäsi vihollinen jälleen voimakkaiden panssarimuodostelmien turvin. Ensimmäisestä aallosta ampui korpraali Rytöniemi alkavasta tulesta huolimatta kaksi vaunua, jolloin toiset perääntyivät. Myöhemmin samana päivänä vihollinen uudisti yrityksensä, jolloin korpraali Rytöniemi tuhosi kaikki kolme keulassa edennyttä vaunua. Yhteensä on korpraali Rytöniemi siis tuhonnut 11 vihollisen panssarivaunua, vaurioittanut pahoin kahta, saanut lukuisia osumia muihin ja tukenut tehokkaasti jalkaväen taistelua tuhoamalla sirpalekranaatein lukuisia vihollisen konetuliaseita.” == Lähteet == * === Viitteet === Luokka:Mannerheim-ristin ritarit Luokka:Vuonna 1918 syntyneet Luokka:Vuonna 1999 kuolleet
Yhdystie 8820

Yhdystie 8820 eli Manamansalontie–Alassalmentie on Suomen maantieverkostoon kuuluva yhdystie. Se johtaa valtatieltä 22 Paltamon Hahtolanmäeltä Manamansalon kautta Oulujärven etelärannalle Säräisniemen ja Vuolijoen väliselle seututielle 879. Aiemmin tie oli numeroitu maantieksi numero 882, vuoden 1993 tienumerouudistuksen yhteydessä tie numeroitiin yhdystieksi 8820. Tiellä liikennöi Alassalmen lossi Manamansalon eteläpuolella sijaitsevassa saarta ja mannerta erottavassa salmessa. Luokka:Paltamon liikenne Luokka:Vaalan liikenne 8820
Henri Lehtonen

Henri Lehtonen (s. 28. heinäkuuta 1980 Turku) on suomalainen jalkapalloilija, joka edusti pitkään Veikkausliigassa pelaavaa FC Inter Turkua. Hän pelasi vasempana laitapuolustajana tai laitahyökkääjäänä. == Ura == Lehtonen on FC Inter Turun kasvatti. Hän debytoi seuran edustusjoukkueessa vuonna 1998 sen pelatessa Ykköstä. Veikkausliigassa hän pelasi ensimmäisen ottelunsa toukokuussa 2000 ottelussa FC Jokereita vastaan. Varsinainen läpimurto edustusjoukkueeseen jäi kuitenkin tapahtumatta, joten kausina 2001–2003 Lehtonen pelasi suurimmaksi osaksi Interin reservijoukkue VG-62:ssa Kakkosta ja Ykköstä. Ensimmäinen kokonainen kausi Lehtosella Interissä oli kausi 2004, jolloin hän pelasi 24 ottelua ja teki kolme maalia. Seuraavalla kaudella enemmän hyökkäyspäässä viihtynyt Lehtonen istutettiin laitapuolustajan tontille. Lehtonen toimi FC Interin kapteenina kaudeksi 2007 alkaen aina vuoteen 2017 asti. Hän lopetti uransa FC Interissä kauden 2017 jälkeen.https://eom.fi/2018/04/20/turun-derby-tilastojen-valossa/ Kaudella 2018 Lehtonen pelaa Jyrkkälän Tykeissä. Lehtonen on pelannut myös futsalia Turun Pallokerhossa ja Suomen futsalmaajoukkueessa. Hänet on valittu myös Vuoden futsalpelaajaksi kaudella 2005–2006. == Muuta == Myös Lehtosen veli Petri on pelannut jalkapalloa pääsarjatasolla. ==Saavutukset== * Liigacup 2008 * Suomen mestaruus 2008 ** SM-hopea 2011, 2012 * Suomen Cup 2009 ==Lähteet== Luokka:Suomalaiset jalkapalloilijat Luokka:Suomalaiset futsalpelaajat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1980 syntyneet Luokka:Elävät henkilöt
Vaihdokit

Vaihdokit () on Walt Disney Television Animationin tuottama 52-osainen animaatiosarja, jonka loi Dan Santat. Sarja alkoi Yhdysvalloissa 8. syyskuuta 2006 ja päättyi 30. maaliskuuta 2009. == Juoni == Sarja alkaa kahdesta orvosta lapsesta Toddista ja Rileysta. Heidän löytämässään lehdessä oli mainos FleemCo-yhtiöstä. Lapset tilasivat FleemCosta Vaihtokännykät, joilla voi vaihtaa ihmisiä toisiin. Sarjassa Todd ja Riley vaihtavat muun muassa koulunsa opettajia parempiin. == Sarjan henkilöt == Todd Urho on Rileyn veli. Todd pitää muun muassa halloweenistä ja mäkiautoista. Todd saa yleensä huonoja numeroita koulusta. Hän on ollut myös pesäpallojoukkueessa. Riley Urho on Toddin sisko, joka pitää yksisarvisista. Hän raahaa aina isänsä Sateenkaari- tyylisiin juhliin, jos jossakin on sellaiset. Riley saa hyviä numeroita koulusta ja pyytää apua FleemColta aina tarvittaessa, toisin kuin veljensä. Riley rakastaa yli kaiken kaikkea makeaa esimerkiksi, suklaata, jäätelöä ja irtokarkkeja. A.U.T.O. on perheen auto. Se on parodia Ritari Ässän autosta, K.I.T.T.:stä. Auto osaa puhua. Lisäksi siinä on high-techvarusteita. Muun muassa lasereita, tykkejä sekä paljon muita vekottimia. Hän inhoaa Dickiä. Isä/Dick Urho on hieman hullun oloinen stuntman. Äiti/Agentti K on vakooja, mikä näkyy hänestä selvästi, sillä hän käyttää muun muassa räjähteitä uunin sijaan. Hän on todella huono tekemään ruokaa. Agentti G/mummi on agentti K:oon äiti ja salaisen agenttikoulun opettaja. Shelton Klutzberry on yksi Toddin parhaimmista ystävistä. Shelton on luonteeltaan hieman arka ja kömpelö. Sheltonia haukutaan yleensä nörtiksi ja häntä yleensä hieman kiusoitellaan. Jacobo on Todin paras ystävä. Jacobolla ja Todilla on välillä kiistoja, mutta he sopivat ne aina. Jacobo on kotoisin Meksikosta ja hänen isänsä puhuu vain espanjaa. Jacobo on myös ihastunut Todin äitiin ja yrittää päästä hänen kanssa treffeille. Tasumi on yksi Rileyn ystävistä. Hän on kuuluisa japanilaissyntyinen pop-tähti ja käyttää julkisuuden välttämiseksi hieman Tokusatsu-sarjojen robottimaista asua. Abbey on yksi Rileyn parhaimmista ystävistä. Abbey on todella rikas. Eräässä jaksossa hänen pikkusiskonsa rakastuu Todiin ja Todd häneen. Buzz Winters on koulun kiusaaja, joka haukkuu Rileya ja kiusaa Toddia. Buzzilla on tapana vedellä aina toisten housuja. Sierra McCool on yksi koulun kiusaajista. Sierra on suosittu ja olevinaan parempi kuin muut koska on cheerleaderkapteeni. Hän halusi kiivaasti päästä cheerleading-joukkueeseen, koska muuten häntäkin olisi kiusattu. Sierra inhoaa Rileya. Conrad Fleem On FleemCo.-yhtiön vastuuhenkilö, joka suorittaa Todin ja Rileyn vaihdot. Riley ja Todd soittavat hänelle, kun heidän pitää vaihtaa joku henkilö. Condradia näytetään usein takaapäin, on myös ollut jakso jossa näytetään Conrandin kasvot, koska hänen työpaikkansa kaapataan, samaisessa jaksossa myös selviää että hän on heidän setä. ==Äänirooleissa== ===Suomeksi=== ==Lähteet== *TV.comissa Luokka:2000-vuosikymmenen yhdysvaltalaiset animaatiosarjat Luokka:Disneyn piirrossarjat
Stolzenfelsin linna

Stolzenfelsin linna () on linna Koblenzin kaupungin Stolzenfelsissä, Saksan Rheinland-Pfalzissa. Se sijaitsee Reinjoen vasemmalla puolella. Linna edustaa arkkitehtoniselta tyylisuunnaltaan uusgotiikkaa. Linna on avoinna yleisölle, ja siellä vierailee vuosittain noin 250 000 kävijää. == Historia == Linna, jota alun perin alettiin rakentaa 1200-luvulla, kuuluu niihin, jotka Preussin kuninkaallinen perhe uudelleenrakennutti romanttisella kaudella. Stolzenfelsin linnan uudelleenrakennuttamisesta kuninkaalliseksi kesäresidenssiksi vastasi silloin vielä kruununprinssinä, myöhemmin kuninkaana toiminut Fredrik Vilhelm IV, joka sai linnan rauniot lahjaksi. Berliinissä vaikuttaneiden arkkitehtien Karl Friedrich Schinkelin ja Friedrich August Stülerin johtamat uudelleenrakennustyöt saatiin päätökseen vuonna 1842. == Aiheesta muualla == * Schloss Stolzenfels Luokka:Koblenz Luokka:Saksan linnat
Kivesjärven rantatie

Kivesjärven rantatie on päällystämätön tieosuus Paltamon kunnassa sijaitsevan Kivesjärven koillisrannalla. Se yhdistää Kivesjärven kylän Hakasuon kylään ja Manamansalontiehen Tien pituus on 7,3 kilometriä, ja se on osa Paltamon ja Vaalan välistä vanhaa maantietä. Nykyisin tie on numeroitu yhdystieksi 8821. Tietä käyttävät pääasiassa paikalliset asukkaat ja se on liikenteellisesti merkittävä yhdystie. Tie seurailee koko matkaltaan Oulun ja Kontiomäen välistä rautatietä. Tien liikenneturvallisuutta parannettiin Oulun–Kontiomäen rautatien sähköistystöiden yhteydessä poistamalla Viitalan tasoristeys tien pohjoispäästä ja linjaamalla tie uudelleen. Samalla tien ja valtatien 22 liittymä siirrettiin rautatien eteläpuolelle. ==Lähteet== Luokka:Paltamon liikenne 8821
Himmeä nuori aurinko -paradoksi

Himmeä nuori aurinko -paradoksi on yhteensopimattomuus kahden eri Maa- planeetan alkuaikoja koskevan teorian välillä. Nykykäsityksen mukaan Aurinko oli alussa huomattavasti nykyistä himmeämpi kuin nyt. Laskujen mukaan Aurinko olisi ollut niin himmeä ja lämmittänyt maata niin vähän, että kaikki maan vesi olisi jäätynyt ja elämä ei voinut syntyä.Ruddiman 2008, s. 45.Syvä yksinkertaisuus – Kaaos, kompleksisuus ja elämän synty, John Gribbin, Tähtitieteellinen yhdistys Ursa 2005, Ursan julkaisuja 95, ISSN 0357-7937, ISBN 952-5329-41-0, ISBN 978-952-5329-41-4, s. 229.. Toisaalta geologisten merkkien perusteella mukaan Maassa kuitenkin lainehti virtaava vesi jo 200-600 miljoonaa vuotta sen synnyn jälkeenPlanets and Life, Woodruff T. Sullivan III & John A. Baross 2007, s. 93.. Ongelman muotoilivat Carl Sagan ja George Mullen vuonna 1972. Astrofysikaalisten laskelmien mukaan Auringon kirkkaus oli sen syntyessä noin 70 %, kun se oli nollaiän pääsarjassa, jonne tähdet asettuvat kutistuttuaan kaasu- ja pölypilvestä. Silloin Maa olisi ollut alussa kokonaan tai suurelta osin jääkauden kourissa pitkiä aikoja. Monet merkit kuitenkin viittaavat siihen, ettei näin ollut kuin korkeintaan ajoittain. Auringon kirkkauden ollessa 0,7 nykyisestä Maan pintalämpötila olisi ollut ilman edes nykyistä hiilidioksidi- ja muuta kasvihuonekaasujoukkoa –40 astetta. Nykyisten kasvihuonekaasujen kanssa se olisi ollut –25 astetta. Vallitsevan näkemyksen mukaan ongelman ratkaisu on, että Maalla olisi ollut aluksi tulivuoritoiminnan vuoksi runsaasti hiilidioksidia ja metaania sisältänyt kaasukehä, jolla oli voimakas kasvihuonevaikutus. Erityisesti karbonyylisulfidi on saattanut tuottaa riittävän kasvihuonevaikutuksen jäätymisen estämiseksi. Muutamien tutkijoiden mielestä kosmiset säteet ovat voineet vaikuttaa ilmakehään == Teoriaa == Planeetan teoreettinen pintalämpötila lasketaan kaavasta T_e = \left({F_s(1-A) \over {4 \sigma}}\right)^{1/4} jossa Te laskettu pintalämpötila, Fs aurinkovakio eli Auringon säteilyvoima planeetan, tässä siis Maan, radan kohdalla, A planeetan säteilynheijastuskyky, ns. Bondin albedo ja \sigma Stefan-Bolzmannin vakio. Tulokseksi saatava Te antaa planeetan pintalämpötilan ilman kasvihuoneilmiötä. Se on Maalle noin 255 K eli –18 °C. Jos aurinkovakioksi asetetaan Auringon alkuperäinen säteilymäärä 0,7 Fs , lämpötilaksi tulee 233 K eli –40 °C, ja kasvihuoneilmiöllä 262 K eli –11 °C. Kun tunnetaan lisäksi ilmakehän emissiivisyys, kasvihuoneilmiön vaikutusta pintalämpötilaan voidaan arvioida käyttämällä kaavaa: T_s = T_e \left({2 \over {2-e}} \right)^{1/4} jossa Ts on pintalämpötila ja e ilmakehän emissiivisyys, joka on maapallolle noin 75 %. === Auringon kirkkauden vaihtelu === Miljardia vuotta sitten Auringon suhteellinen kirkkaus 4,6 0,7 4,0 0,75 3,5 0,76 3,0 0,8 2,5 0,86 2,0 0,88 1,0 0,92 0,5 0,96 == Lähteet == Luokka:Aurinko Luokka:Paleoklimatologia Luokka:Paradoksit
Insomniac

Insomniac voi tarkoittaa seuraavia: * Henkilö joka kärsii insomniasta (Unettomuus) * Insomniac Games, videopelitalo * Insomniac, Enrique Iglesiaksen albumi * Insomniac, Green Dayn albumi * levy-yhtiö joka julkaisee ainakin Poets of The Fallin levyjä
Nina Rindt

Nina Madeline Rindt (o.s. Lincoln; s. 1943) on suomalainen entinen malli, joka nousi 1960- ja 1970-luvun vaihteen tyyli-ikoniksi formulakuljettaja Jochen Rindtin vaimona.Secret Style Icon: Nina Rindt. Rookie Magazine 22.8.2012. Viitattu 7.11.2015. Hän on suomalaisen kilpa-autoilijan Curt Lincolnin tytär. Nina Lincoln kävi Suomessa keskikoulun ja opiskeli sitten sisäoppilaitoksessa Sveitsin Montreux’ssä. Hän toimi 1960-luvun puolivälissä mallina New Yorkissa, Pariisissa ja Lontoossa, jossa hänen tuttavapiiriinsä kuului muun muassa ajan supermalli Twiggy. Vuonna 1967 Nina Lincoln avioitui Formula 1 -kuljettaja Jochen Rindtin kanssa,Eronen, Leena: ”Ira Lincoln: Jochen Rindt on mukava vävypoika.” Hymy 5/1967, s. 2–4. joka sai surmansa harjoituksissa Italian Monzassa 1970. Jochen Rindt voitti kuolemansa jälkeen kauden maailmanmestaruuden, ja palkinto luovutettiin Nina Rindtille. Nina ja Jochen Rindtille syntyi vuonna 1968 tytär Natasha. Vuonna 1972 Nina Rindt avioitui brittiläisen backgammonin ammattipelaaja Philip Martynin kanssa, ja he saivat tyttären nimeltä Tamara. He erosivat vuonna 1974. Vuonna 1979 Nina Rindt avioitui skotlantilaisen investointipankkiirin, Bridportin 4. varakreivin Alexander Hoodin kanssa, ja heille syntyi poika Anthony Nelson Hood 1983. He erosivat 1999, minkä jälkeen Nina Rindt on kaihtanut julkisuutta.Jochen Rindt & Co, 40 years after. Research Racing, Motorsport International. Viitattu 7.11.2015.Dempster, Nigel: Nina in at the Finnish. Daily Mail 24.5.1999. Viitattu 7.11.2015. (Maksullinen artikkeli.) Italialainen urheilulehti La Gazzetta dello Sport teki vuonna 2011 listan kaikkien aikojen kauneimmista formulavaimoista. Nina Rindt nostettiin sen ykköspaikalle.Kiviniemi, Kirsikka: Miltä näyttää mystinen F1-kaunotar Nina Rindt nykyään? Ilta-Sanomat 26.6.2014. Viitattu 7.11.2015. Sveitsiläisen luksuskellomerkin Universal Genèven eräs kronometrimalli tunnetaan keräilijöiden piirissä ”Nina Rindt -mallina”, koska hänellä oli tapana käyttää sellaista formulavarikkovuosinaan.Universal Geneve Compax Ref. 885103/03 "Nina Rindt". Analog Shift, kellojen verkkokauppa. Viitattu 7.11.2015. Ravintola Kosmoksen jälkiruokalistalla on ollut ”jäädytetty suklaa-juustokakku Nina Lincolnin tapaan”. Sen resepti on julkaistu myös Kotilieden Suuressa leivontakirjassa vuonna 1987.Kasarikeittiöstä: Nina Lincolnin suklaa-juustotorttu. Rouva Raadelman rakkaimmat reseptit 23.11.2012. Turun Sanomien blogit. Viitattu 7.11.2015. == Lähteet == Luokka:Suomalaiset mallit Luokka:Vuonna 1943 syntyneet Luokka:Elävät henkilöt
Belén Rueda

María Belén Rueda García-Porrero (s. 16. maaliskuuta 1965 Madrid, Madridin maakunta, Espanja) on espanjalainen näyttelijä. Ruedan perhe muutti Sant Joaniin, Alicanten maakuntaan hänen ollessaan lapsi. 18-vuotiaana Rueda palasi takaisin Madridiin opiskellakseen arkkitehtuuria, mutta jätti yliopiston tavattuaan italialaismiehen, jonka kanssa meni myöhemmin naimisiin, mutta avioliitto päättyi eroon. Hän työskenteli myyntihenkilönä ja mallina ennen uraansa televisiojuontajana Telecincolla ja lopulta näyttelijänä. Rueda on ollut naimisissa myös tuottaja-käsikirjoittaja Daniel Écijan kanssa, mutta tämäkin liitto päättyi eroon. Pari sai kuitenkin kolme tyttöä, Beliá (1994), María (1996) ja Lucía (1998), joista keskimmäinen kuoli sydänvikaan jo vauvaikäisenä. Ruedalla on vanhempi sisar Chus ja nuorempi sisar Àlecia. Rueda tunnetaan rooleistaan televisiosarjoissa Periodistas (1998–2002) ja Serranon perhe (2003–2008). Ensin mainittu oli niin sanottu spin-off televisiosarjasta Perhelääkäri, jossa Rueda vieraili seitsemän jakson ajan vuonna 1997. Vuonna 2005 hänet palkittiin parhaan uuden naisnäyttelijän Goyalla ensimmäisestä elokuvaroolistaan elokuvassa Meri sisälläni (2004). Tammikuussa 2007 Rueda debytoi myös teatterissa Patrick Marberin näytelmässä Closer. Rueda esittää pääosaa kauhuelokuvassa Orpokoti (2007), mistä hän sai myös Goya-ehdokkuuden. Belen näytteli myös pääroolia espanjankielisessä jännitys/kauhu-elokuvassa nimeltään Julian silmät (2010). == Filmografia == Elokuvat Vuosi Suomenkielinen nimi Alkuperäinen nimi Rooli 2004 Meri sisälläni Mar adentro (engl. The Sea Inside) Julia 2007 Savage Grace Pilar Durán Orpokoti El orfanato (engl. The Orphanage) Laura 2008 8 citas (engl. 8 Dates) Elena 2009 Spanish Movie Laura 2010 Muiden hyväksi El mal ajeno (engl. For the Good of Others) Isabel Julian silmät Los ojos de Julia (engl. Julia's Eyes) Julia Levin / Sara 2011 No tengas miedo (engl. Don't Be Afraid) äiti 2012 The Body El cuerpo (engl. The Body) Mayka Villaverde 2013 Séptimo (engl. 7th Floor) Delia Ismael Nora 2016 La noche que mi madre mató a mi padre (engl. The Night My Mother Killed My Father) Isabel Paris 2017 Alus 9 Órbita 9 (engl. Orbiter 9) Silvia Perfectos desconocidos (engl. Perfect Strangers) Eva 2018 No dormirás (engl. You Shall Not Sleep) Alma Böhm Saran muistikirja El cuaderno de Sara (engl. Sara's Notebook) Laura Myrskyn aikana Durante la tormenta tohtori Sardón El pacto Mónica 2019 Kaksoismurhat: valkoisen kaupungin hiljaisuus El silencio de la ciudad blanca komisario Alba Díaz de Salvatierra == Lähteet == == Aiheesta muualla == * Luokka:Espanjalaiset näyttelijät Luokka:Vuonna 1965 syntyneet Luokka:Elävät henkilöt |}
Flight of Fury

Flight of Fury on vuonna 2007 suoraan DVD:lle julkaistu yhdysvaltalainen toimintaelokuva. Elokuvan ohjasi Michael Keusch ja pääosaa esitti Steven Seagal. Elokuva kuvattiin Bukarestissa, Romaniassa. == Juoni == Steven Seagalin esittämä erikoisagentti John Sands työskentelee Yhdysvaltojen ilmavoimien salaisessa jaostossa. Hänen aikaisemmista tehtävistään keräämäänsä tietoa aletaan pitää uhkana ja Sands päätetään vangita sekä tyhjentää hänen muistinsa. Sands kuitenkin pakenee tutkintavankilasta, mutta agentit saavat hänet kiinni ja tekevät tarjouksen, josta Sands ei voi kieltäytyä. Hänen täytyisi palauttaa kaapattu huippusalainen pommikone takaisin Yhdysvaltoihin, jotta olisi taas vapaa mies. == Näyttelijät == == Aiheesta muualla == * Traileri . Luokka:Vuoden 2007 yhdysvaltalaiset elokuvat Luokka:Yhdysvaltalaiset toimintaelokuvat Luokka:Michael Keuschin ohjaamat elokuvat Luokka:Suoraan videolle julkaistut elokuvat
Anna Birjukova

Anna Birjukova (, s. 27. syyskuuta 1967 Jekaterinburg) on venäläinen entinen kolmiloikkaaja, maailman- ja Euroopan mestari. Birjukova voitti MM-kultaa Stuttgartissa 1993 uudella maailmanennätyksellä 15,09. Seuraavana vuonna hän sijoittui hopealle sisäratojen EM-kilpailuissa tuloksella 14,72 sekä voitti Euroopan mestaruuden Helsingissä loikittuaan 14,89. Vuoden 1995 MM- kilpailuissa Birjukova loikki pronssille tuloksella 15,08. Kilpailun voitti Inesa Kravets uudella maailmanennätyksellä 15,50, hopeaa sai Iva Prandževa tuloksella 15,18. Birjukovan ennätys pituushypyssä on 664 vuodelta 1994 ja kolmiloikassa MM-kultaa tuonut tulos 15,09 vuodelta 1993. == Aiheesta muualla == * Luokka:Venäläiset kolmiloikkaajat Luokka:Vuonna 1967 syntyneet Luokka:Elävät henkilöt
Yhdystie 2813

Yhdystie 2813 on Jokioisten ja Humppilan kunnissa Kanta-Hämeen maakunnassa kulkeva yhdystie. Tie yhdistää Jokioisten keskustaajaman Humppilan keskustaajamaan ja valtatiehen 2. Tien pituus on noin 17 kilometriä, ja se johtaa halki kantahämäläisten maanviljelysmaisemien. Tien osoitenimenä on Humppilantie Jokioisten keskustasta Jokioisten ja Humppilan kuntarajalle, Jokioistentie Sainiontien risteykseen ja Koivistontie koko loppumatkan. ==Lähteet== Luokka:Humppilan liikenne Luokka:Jokioisten liikenne 2813
NTV

NTV tarkoittaa muun muassa seuraavaa: * NTV, venäläinen televisiokanava * Nuovo Trasporto Viaggiatori, NTV, italialainen junayhtiö. * Nippon TV, japanilainen televisiokanava * Norges Televisjon, norjalainen televisiokanava
Rossija

Rossija tarkoittaa seuraavia: * Venäjä, venäjäksi Россия, Rossija, valtio Euroopassa ja Aasiassa * Rossija, venäläinen televisiokanava * Rossija, hotelli Pietarissa * Rossija, hotelli Moskovassa * Rossija, venäläinen jäänmurtaja * Rossija, venäläinen lentoyhtiö * Rossija, venäläinen pankkikonserni * Rossija, Moskovan ja Vladivostokin välillä liikennöivä juna * Rossija, Moskovan ja Pietarin välinen tie * Rossija, venäläinen makeisvalmistaja * Rossija, venäläinen vakuutusyhtiö.
Ariège

Ariège () on Ranskan departementti numero 9, joka on nimetty Ariège-joen mukaan. Departementti sijaitsee Lounais-Ranskassa, Oksitanian hallintoalueella, Espanjan rajalla. Departementti on pinta-alaltaan 4 890 neliökilometriä, ja vuoden 2005 laskennassa siellä oli 146 000 asukasta. Ariègen pääkaupunki on Foix. Ariège on jaettu edelleen kolmeen arrondissementtiin, 22 kantoniin ja 332 kuntaan. Ariège oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Ariège muodostettiin Foix'n ja Couseransin provinsseista. == Katso myös == * Luettelo Ariègen kunnista == Lähteet == == Aiheesta muualla == * Ariègen departementin kotisivut *
Kauhun oppitunnit

Kauhun oppitunnit (The Faculty) on vuonna 1998 valmistunut yhdysvaltalainen kauhu-/tieteiselokuva, jonka on ohjannut Robert Rodriguez. ==Näyttelijät== Luokka:Yhdysvaltalaiset tieteiskauhuelokuvat Luokka:Vuoden 1998 yhdysvaltalaiset elokuvat Luokka:Robert Rodríguezin ohjaamat elokuvat Luokka:Kevin Williamsonin käsikirjoittamat elokuvat Luokka:Yhdysvaltalaiset nuortenelokuvat
Aaron Hughes

Aaron Hughes (8. marraskuuta 1979 Cookstown, Pohjois-Irlanti) on pohjoisirlantilainen jalkapalloilija, joka on edustanut muun muassa Englannin Valioliigassa pelanneita Newcastle Unitedia, Aston Villaa ja Fulhamia. Hän on toiminut myös Pohjois-Irlannin maajoukkueen kapteenina. Pelipaikaltaan 183-senttimetriä pitkä Hughes on puolustaja. Seurajoukkueessa häntä käytetään yleisimmin oikealla laidalla ja maajoukkueessa keskuspuolustajana. Hughes aloitti uransa vuonna 1996 Newcastle Unitedissa. Edustusjoukkueessa hän teki debyyttinsä 26. marraskuuta 1997 Camp Noulla ottelussa Barcelonaa vastaan. Liigadebyyttinsä hän teki myöhemmin saman kauden aikana Sheffield Wednesdayta vastaan. Hughes pelasi Newcastlen riveissä 205 liigaottelua, kunnes 20. toukokuuta 2005 siirtyi Aston Villaan 1,5:llä miljoonalla punnalla. Kesästä 2007 tammikuuhun 2014 hän edusti Fulhamia ja on sen jälkeen pelannut lyhyempiä jaksoja Queens Park Rangersissä, Brighton & Hove Albionissa, australialaisessa Melbourne Cityssä, intialaisessa Kerala Blastersissa sekä skotlantilaisessa Heartsissa. Hughes debytoi Pohjois-Irlannin maajoukkueessa 25. maaliskuuta 1998 ottelussa Slovakiaa vastaan. Hän on pelannut kaikkiaan 112 maaottelua, mikä on pohjoisirlantilaisista kenttäpelaajista eniten, ja tehnyt niissä yhden maalin. == Lähteet == Luokka:Pohjoisirlantilaiset jalkapalloilijat Luokka:Vuonna 1979 syntyneet Luokka:Elävät henkilöt
Dark Moor

Dark Moor on vuonna 1993 perustettu power metallia soittava yhtye Espanjasta. Yhtye on ottanut lisäksi runsaasti vaikutteita neoklassisesta metallista. == Jäsenet == ===Nykyiset jäsenet=== * Alfred Romero (2003 lähtien) - Laulu * Enrik Garcia (1993 lähtien) - Kitara * Mario Garcia (2008 lähtien) - Basso * Roberto Cappa (2006 lähtien) - Rummut ===Entiset jäsenet=== * Roberto Peña De Camus (1993-2002) - Koskettimet * Elisa C. Martin (1999-2003) - Laulu * Albert Maroto (1999-2003) - Kitara * Jorge Sáez - (1999-2003) Rummut * Jose Garrido (2003-2004) - Kitara * Anan Kaddouri (1999-2004) - Basso * Andy C. (2003-2006) - Rummut/Koskettimet * Daniel Fernández (2004-2008) - Basso == Julkaisut == * Shadowland (1999) * The Hall of the Olden Dreams (2000) * The Fall of Melnibone EP (2001) * Gates of Oblivion (2002) * Dark Moor (2003) * Between Light and Darkness (2003) * Beyond the Sea (2005) * Tarot (2007) * Autumnal (2009) * Ancestral Romance (2010) * Ars Musica (2013) * Project-X (2015) * Origins (2018) == Singlet/Videot == * The Fall of Melnibone (2001) * From Hell (2003) * Before The Duel (2005) * The Chariot (2007) * Wheel Of Fortune (2007) * On The Hill Of Dreams (2009) * Love From The Stone (2010) * The Road Again (2013) == Aiheesta muualla == *Viralliset sivut *Dark Moorin lyriikoita Luokka:Espanjalaiset sinfoniset metalliyhtyeet Luokka:Espanjalaiset power metal -yhtyeet
Hirviöallergiaa

Hirviöallergiaa () on italialais-ranskalais-saksalainen animaatiosarja, jonka on tuottanut Rainbow. Tarina kertoo hirviöitä näkevästä Zick-nimisestä pojasta ja hänen seikkailuistaan. Zickin lisäksi päähenkilöitä ovat Timothy, Bombo ja Elena. Sarjaa Zickin ja Elenan seikkailuista on tehty televisioon yksi tuotantokausi. Sarja on kummajaisten täyttämä seikkailukomedia, jossa hassunhauskat ja joskus ihan hirveätkin monsterit ilmestyvät 12-vuotiaan Zickin elämään. Kaikki eivät näe niitä, ainoastaan Zick ja muut erikoisvoimia saaneet hirviöiden kesyttäjät (käskynhaltijat). Heidän tehtävänään on laittaa ilkeät möröt kuriin. Tässä tehtävässä punnitaan rohkeus, ystävyys ja luottamus. Sarja on jälkiäänitetty suomeksi MTV Juniori -kanavalla. Zickin ja ystävien perivihollinen on Magnacat ja myöhemmin Moog Magister ja Hector Sinistro. Hirviöallergiaa ilmestyy myös sarjakuvalehtenä kerran kuussa. ==Jaksoluettelo== === Pilotti-jakso === # The Monsters Tamer (Hirviöiden kesyttäjä) === Kausi 1 === #House of Monsters (Monstereiden talo) #Monster Pod Under Oldmill (Oldmillin monsteripalko) #Cat In The Pot (Kadonneet kissat) #The Monster Next Door (Naapurin monsteri) #The Pyramid of the Invulnerable (Kuolemattomien pyramidi) #Magnacat (Magnacat) #Pirates Hideout (Merirosvon piilopaikka) #Terror in the Deep (Vedenalaista kauhua) #Canned Monsters (Vangittu monsteri) #Zick Vs. Zick #The Ancient Armory (Muinainen ase-sali) #Witches Village (Noitakylä) #Mugalak! #Family Reunion (Sukukokous) #Claws (Kynnet) #Bewitched Party (Kuokkivat noidat) #The Return of Magnacat (Magnacatin paluu) #The General Inspector (Tarkastaja tulee taloon) #The Haunted Skyscraper (Kummituspilvenpiirtäjä) #Shoes for Bombo (Bombon kengät) #The Skeleton Army (Luuranko armeija) #The Secret Door (Salaovi) #The Devourer (Nielaisija) #The Last Tamer (Viimeinen käskynhaltija) #The Great Escape (Suuri pako) #The Horn of Kong (Kongin torvi) === Kausi 2 === # Lord of the Witches (Noitien herra) # A Monster for Two (Hirviö kahdelle) # The Dragon's Awakening (Lohikäärmeen herääminen) # Trust Me! (Usko nyt!) # A Kingdom for Bombolo (Bombolon valtakunta) # The Fall of the Barrymore House (Barrymoren talon kaatuminen) # Moog's Revenge (Moogin kosto) # Pirates of the Unicorn (Yksisarvisen merirosvot) # The Snowman (Lumiukko) # The Island Rebels (Saaren kapinalliset) # Milk and Biscuits (Maito ja keksit) # Sinistro's Circus (Synkkä sirkus) # The Tamers' Tournament (Tamersin turnaus) # The Invisible Enemy (Näkymätön vihollinen) # Blackout (Sähkökatkos) # The Great Champion (Suuri mestari) # Pandora's Box (Pandoran lipas) # The Potion of Fear (Pelon juoma) # The Rebellion of the Shadows (Varjojen kapina) # The Ghosts of the Forest (Metsän aaveet) # The Bottomless Pit (Pohjaton kuoppa) # Show Must Go On (Näytä täytyy jatkua) # Brother Vampire (Veli Vampyyri) # Back Home (Takaisin kotiin) # The House in the Swamp (Talo suossa) # The Hundred and First Door (Sata ja ensimmäinen ovi) Luokka:Animaatiosarjat Luokka:Lastenohjelmat Luokka:2000-vuosikymmenen piirrossarjat Luokka:Italialaiset televisiosarjat Luokka:Rai:n televisio-ohjelmat
Yleisurheilu kesäolympialaisissa 1896

Vuoden 1896 kesäolympialaisissa Ateenassa järjestettiin yleisurheilussa 12 kilpailutapahtumaa, kaikki miehille. ==Mitalistit== Varsinaisissa kisoissa palkittiin vain kaksi parasta hopealla ja pronssilla. Tässä lista kuitenkin kolmesta parhaasta. ==Lähteet== * * * http://www.the-sports.org/athletics- olympic-games-1896-results-men-s5-c0-b0-g73-t828-u227-v1.html#38375 ===Viitteet=== ==Aiheesta muualla== *Kansainvälisen Olympiakomitean tulostietokanta *
Shōmu

Shōmu (, 701 lähellä Naraa – 21. kesäkuuta 756 Nara) oli perinteisen vallanperimysjärjestyksen mukaan Japanin 45. keisari. Hänet muistetaan erityisesti buddhalaisen uskonnon suojelijana: hänen hallituskaudellaan maahan rakennettiin suuria buddhalaisia temppeleitä ja buddhalaisuudesta tuli käytännössä maan valtionuskonto. Shōmu oli keisari Mommun ja Fujiwara no Miyakon, Fujiwara no Fuhiton tyttären poika. Hän oli vielä lapsi isänsä kuoleman aikaan, minkä vuoksi keisarinnat Gemmei ja Genshō hallitsivat ennen häntä. Shōmun täti ja edeltäjä, keisarinna Genshō, luovutti valtaistuimen hänelle vuonna 724. Hänen puolisonsa Kōmyō kuului Fujiwara-klaaniin, joten hän oli ensimmäinen keisari, jonka puoliso ei syntynyt keisarilliseen perheeseen. Shōmu ja hänen vaimonsa olivat hurskaita buddhalaisia, ja keisari käyttikin suuria summia rahaa buddhalaisten temppelien ja luostarien rakennuttamiseen. Hänen tavoitteenaan oli luoda buddhalainen hallintojärjestelmä, joka voisi kilpailla maallisen byrokratian kanssa. Vuonna 741 hän määräsi perustettavaksi luostarin jokaiseen Japanin provinssiin (provinssitemppelit). Erityisesti hänet tunnetaan maan silloiseen pääkaupunkiin Naraan rakennetusta Tōdai-jin temppelistä, jonka Daibutsuden-halli on edelleen alkuperäistä pienempänäkin maailman suurin puurakennus, ja sen sisälle valetusta valtavasta Vairocana- buddhan patsaasta. Patsaan rakennustyöt aloitettiin vuonna 743 ja se valmistui vuonna 752; patsas on 16 metriä korkea ja painaa 500 tonnia. Kalliit rakennushankkeet tyhjensivät keisarillisen aarrekammion. Patsaan pyhitysseremoniassa käytetyt rituaaliesineet ja keisarille kuuluneet esineet ovat säilyneet hyvin, ja niitä pidetään temppelin Shōsō-in-hallissa. == Lähteet == == Aiheesta muualla == Luokka:Japanin keisarit Luokka:Vuonna 701 syntyneet Luokka:Vuonna 756 kuolleet
Yön pedot

Yön pedot (Them!) on vuonna 1954 ensi-iltansa saanut tieteiskauhuelokuva ihmiskunnan taistelusta jättiläismuurahaisia vastaan. Elokuva oli julkaisuhetkellään ensimmäisiä "ydinkoehirviö"-elokuvia ja Warner Brothersin menestynein elokuva. == Juoni == Poliisit löytävät New Mexicon aavikolta pikkutytön, joka ei pysty puhumaan. Tytön perhe on kadonnut ja heidän asuntovaununsa on tuhottu. Myöhemmin lisää ihmisiä katoaa ja löytyy kuolleena. Selviää, että alueella on vuosia aiemmin tehty ydinkokeita, mikä on saanut muurahaiset kasvamaan jättiläismäisiksi, vaarallisiksi hirviöiksi. == Näyttelijät == == Aiheesta muualla == * Luokka:Yhdysvaltalaiset tieteiskauhuelokuvat Luokka:Vuoden 1954 yhdysvaltalaiset elokuvat Luokka:Elokuvat hyönteisistä Luokka:Gordon Douglasin ohjaamat elokuvat
Sisäheitto

Sisäheitto eli synkopee on foneettinen ilmiö, jossa yksi tai useampi äänne jätetään pois sanan keskeltä. Tämä äänne on useimmiten painoton vokaali. ==Sisäheitto ja historiallinen fonetiikka== Historiallisessa fonetiikassa sisäheitolla usein viitataan painottoman vokaalin poisjääminen. ===Painottoman vokaalin poisjääminen=== *muinaisenglanti hláford > englanti lord *englanti Worcester, äännetään kuitenkin ['wʊstəɹ] *englanti Gloucester, äännetään kuitenkin ['ɡlɒstəɹ] *latina cál[i]dum > italia caldo "kuuma" *latina óc[u]lum > italia occhio "silmä" *latina trem[u]láre > ranska trembler "vapista" *englanti per[i]lous > murteessa parlous ==Sisäheiton käyttö runoissa== Retorisena tai runollisena keinona saattaa äänteitä jäädä pois sanan keskeltä. *latina commo[ve]rat > runossa commorat ("hän oli liikkunut") *englanti hast[e]ning > runossa hast'ning *englanti heav[e]n > runossa heav'n *englanti over > runossa o'er ==Sisäheitto englannin kielen puhekielessä== Vaikka puhekielessä on monta ilmiötä, joita pidetään sisäheittona, sellaiset muodot kuin "didn't" ei pidetä sisäheittoina, vaan supistumina: *englanti [Au]stra[lia]n > puhekielessä Strine *englanti g[oing t]o> puhekielessä gonna *englanti w[ant t]o > puhekielessä wanna *englanti I [woul]d [ha]ve > puhekielessä I'd've ==Sisäheitto suomalais-ugrilaisissa kielissä== ===Suomi=== Lounaismurteissa sisäheitto eli synkopee on hyvin yleinen ja koskee kolmi- tai useampitavuisten sanojen toisen avoimen tavun vokaalia, joka katoaa, kun ensimmäinen tavu on pitkä ja kolmas tavu alkaa l:llä, m:llä, n:llä, r:llä tai v:llä) *Mnää ole suamlane. *Tänäp olis pernoi ja affni ruakan. Suomen puhekielessä yleisimmin pois jää vokaali i, jos sanan toisessa (painottomassa) tavussa on i-päätteinen diftongi, esim. lannote ja tasottaa. == Lähteet == ==Aiheesta muualla== *Ison suomen kieliopin termejä Luokka:Fonologia
All That You Fear

All That You Fear on suomalaisen black metal -yhtye Impaled Nazarenen kahdeksas studioalbumi, vuodelta 2003. Albumi on nauhoitettu Anssi Kipon Astia-studiolla heinäkuussa 2003. Pitkäsoiton kuudes kappale, Suffer in Silence, on omistettu yhtyeen entiselle, edesmenneelle kitaristi Teemu "Somnium" Raimorannalle. Pitkäsoiton toisesta kappaleesta, Armageddon Death Squadista, on tehty musiikkivideo. ==Kappalelista== # # # # # # # # # # # # # ==Kokoonpano== * Sluti666 – laulu * Tuomio – kitara * Onraj 9mm – kitara * Arc v 666 – bassokitara * Repe Misanthrope – rummut == Arvostelut == * Imperiumi: 7½/10 * Soundi: == Lähteet == ==Aiheesta muualla== * * Luokka:Vuoden 2003 albumit Luokka:Impaled Nazarenen albumit
Nikólas Tompázis

Nikólas Tompázis (, kansainvälisesti usein Nicholas Tombazis, s. 22. huhtikuuta 1968 Ateena, Kreikka) on kilpa-auton suunnittelija, joka on työskentellyt Formula 1:ssä vuodesta 1992 lähtien Benettonin, McLarenin ja Ferrarin talleissa. Tompázis valmistui vuonna 1989 insinööriksi Cambridgestä (the Trinity College in Cambridge). Aeronautiikan PhD-tohtoriksi hän väitteli vuonna 1992 Lontoossa (aeronautical engineering at Imperial College London). ==Aerodynamiikka== Vuonna 1992 Tompáziksesta tuli Benettonin F1-tallin aerodynaamikko, ja hänet nimitettiin vuonna 1994 tallin aerodynamiikan johtajaksi. Kolme vuotta myöhemmin Tompázis siirtyi Scuderia Ferrarille ja hänestä tuli sekä aerodynamiikan johtaja että suunnitteluohjelman pääjohtajaja (CFD, Computanional Fluid Dynamics). CFD on tärkeä laskennallisen virtausdynamiikan ohjelmisto, mihin kilpailuissa ja testeissä kerätään todellisia mittaustuloksia analysointia varten. Yleensä kukin talli kehittää oman ohjelmiston eikä käytössä olevaa ohjelmistoa ole tavallisesti kaupallisesti saatavissa. CFD:n aineisto koostuu siis totetuneista mitatuista suureista eikä CFD:tä pidä sekoittaa erilaisiin mallinnusohjelmiin. Vuonna 2004 Tompázis palasi takaisin McLarenille Englantiin, missä hän työskenteli vastaavissa tehtävissä ja nimettiin pääsuunnittelijaksi. Pari vuotta myöhemmin vuonna 2006 Tompázis palasi takaisin Ferrarille pääsuunnittelijaksi, mutta varsin pian Tompázis jätti Ferrarin 16. joulukuuta 2014. Kaudella 2016 Tompázis työskenteli Manor Racingin tallissa. ==Lähteet== == Aiheesta muualla == * Grandprix.com Luokka:Kreikkalaiset henkilöt Luokka:Autonsuunnittelijat Luokka:Formula 1 -tallien työntekijät Luokka:Ferrarin henkilöstö Luokka:Vuonna 1968 syntyneet Luokka:Elävät henkilöt
Kuoleman selli

Kuoleman selli (Half Past Dead) on vuonna 2002 ensi-iltansa saanut saksalais- yhdysvaltalainen toimintaelokuva. Elokuvan ohjasi ja käsikirjoitti Don Michael Paul. Pääosissa esiintyivät Steven Seagal ja Morris Chestnut. ==Näyttelijät== ==Palkinnot== ===Ehdokkuudet=== *Razzie-palkinto **2003 Huonoin näyttelijä: Steven Seagal *Taurus-palkinto **2003 Paras tappelu: Le Vinh Quang, Mike Möller ja Andy Wong (Nia Peeples vs. Ja Rule) **2003 Paras korkeatyö: Michael Bornhütter ja Thorsten Gliewe (stuntti) ==Lähteet== Luokka:Vuoden 2002 yhdysvaltalaiset elokuvat Luokka:Yhdysvaltalaiset toimintaelokuvat Luokka:Vankilaelokuvat Luokka:Vuoden 2002 saksalaiset elokuvat